b'\n_START_ARTICLE_\nNathan Fox\n_START_SECTION_\n2007 - 2008\n_START_PARAGRAPH_\nFox deltok i European Youth Summer Olympic Festival 2007 i Glasgow, og kom der p\xc3\xa5 femteplass i tresteg. Han kom p\xc3\xa5 andreplass i tresteg i U20-klassen det s\xc3\xb8rengelske mesterskapet innend\xc3\xb8rs i 2088.\n_START_SECTION_\n2009 - 2011\n_START_PARAGRAPH_\nI det engelske U20-mesterskapet i 2009 kom han p\xc3\xa5 sjetteplass i tresteg, og han vant tresteg under det britiske universitetsmesterskapet innend\xc3\xb8rs (British Universities and Colleges Sport Championships) i 2010. 2010 var han f\xc3\xb8rste sesong som U23-ut\xc3\xb8ver, og han kom p\xc3\xa5 tredjeplass i tresteg i det engelske U23-mesterskapet utend\xc3\xb8rs. Han kom ogs\xc3\xa5 p\xc3\xa5 tredjeplass i Britisk mesterskap i friidrett 2010, der han hoppet  15,39 meter. I 2011 vant han p\xc3\xa5 nytt tresteg under det britiske universitetsmesterskapet innend\xc3\xb8rs. Han kom p\xc3\xa5 andreplass i tresteg under det engelske U23-mesterskapet utend\xc3\xb8rs, og sjuendeplass i det britiske mesterskapet utend\xc3\xb8rs 2011.\n_START_SECTION_\n2012 - 2013\n_START_PARAGRAPH_\nHan deltok i Britisk mesterskap i friidrett innend\xc3\xb8rs 2012, som ogs\xc3\xa5 var uttak til EM innend\xc3\xb8rs, og Fox kom der p\xc3\xa5 femteplass i tresteg. I det britiske universitetsmesterskapet innend\xc3\xb8rs kom han p\xc3\xa5 andreplass. Utend\xc3\xb8rs kom han p\xc3\xa5 andreplass i tresteg i det engelske mesterskapet i friidrett, bak Michael Puplampu, og han kom p\xc3\xa5 tedjeplass i det engelske U23-mesterskapet. Han fikk ogs\xc3\xa5 bronse i Britisk mesterskap i friidrett 2012. _NEWLINE_I 2013 ble han senior, og han vant tresteg i det britiske universitetsmesterskapet utend\xc3\xb8rs. Britisk mesterskap i friidrett 2013 ble arrangert i Birmingham, og Fox fikk der bronse i tresteg, bak Julian Reid og Nathan Douglas.\n_START_SECTION_\n2014 - 2015\n_START_PARAGRAPH_\nHan satte personlig rekord i tresteg under Britisk mesterskap i friidrett innend\xc3\xb8rs 2014, med 16,37 meter, og kom p\xc3\xa5 andreplass bak Julian Reid. Under Britisk mesterskap i friidrett 2014 utend\xc3\xb8rs kom han p\xc3\xa5 tredjeplass, og han representerte England under Samveldelekene 2014, der han kom p\xc3\xa5 sjetteplass i tresteg. _NEWLINE_Under det britiske mesterskapet i friidrett innend\xc3\xb8rs 2015 vant han tresteg. Nigerianske Tosin Oke vant konkurransen, men deltok ikke i det britiske mesterskapet. Han vant tresteg under British Athletics Jumps & Throws Festival, og fikk bronse i det britiske mesterskapet utend\xc3\xb8rs. Han vant ogs\xc3\xa5 tresteg i Folksam Challenge i august.\n_START_SECTION_\n2016 - 2017\n_START_PARAGRAPH_\nHan vant tresteg under det britiske mesterskapet i friidrett innend\xc3\xb8rs 2016, for andre \xc3\xa5r p\xc3\xa5 rad. Under det britiske mesterskapet utend\xc3\xb8rs fikk han bronse. Han vant tresteg p\xc3\xa5 nytt under Britisk mesterskap i friidrett innend\xc3\xb8rs 2017 (British Athletics Indoor Team Trials). Han fikk s\xc3\xb8lv i Britisk mesterskap i friidrett 2017 utend\xc3\xb8rs, og ble tatt ut til VM i friidrett 2017, men ble sl\xc3\xa5tt ut i kvalifiseringsrunden med 19. beste resultat.\n_START_SECTION_\n2018\n_START_PARAGRAPH_\nFox var tatt ut til \xc3\xa5 delta i Samveldelekene 2018, men m\xc3\xa5tte trekke seg p\xc3\xa5 grunn av skade.'